# data[].attributes.body
1991. gada janvārī notika Latvijas neatkarības pretinieku mēģinājums apturēt neatkarības atjaunošanas procesu un gāzt Latvijas Republikas likumīgo varu. Lai pretotos šādai agresīvai rīcībai, ap daudzām stratēģiskas nozīmes ēkām tika izveidotas barikādes un dežūrās pie tām iesaistījās liels skaits iedzīvotāju. Pateicoties plašajai sabiedrības iesaistei, neatkarības pretinieku mēģinājums pārņemt varu izgāzās. 1991. gada janvāra barikādes ir izcils starptautiskas nozīmes nevardarbīgas pretošanās piemērs.

-Uzmanību notikumiem Baltijā bija pievērsuši visas pasaules plašsaziņas līdzekļi. Barikādes vairoja sabiedrības pārliecību, ka neatkarība sasniedzama demokrātiskā ceļā.

# data[].attributes.body
1989. gada 23. augusta vakarā, tas vienoja apmēram 2 miljonus cilvēku. Mērķis bija pievērst uzmanību un atgādināt par Ribentropa – Molotova pakta noslēgšanu. Nekad vēl nebija bijis tā, ka triju valstu iedzīvotāji vienotos dzīvā dalībnieku ķēdē. Tā bija ķēde 670 km garumā, no Viļņas, caur Rīgu, līdz Tallinai. Tajā stāvēja cilvēki, rokās sadevušies, turēja savus nacionālos karogus, pie krūtīm bija auseklīša piespraude, kas simbolizēja neatkarības atjaunošanu.

-Šis pasākums ļoti ietekmēja neatkarības atjaunošanas ideju attīstību ar to, ka tajā iesaistījās visas trīs Baltijas valstis, padarot šo par arī citur pasaulē ievērojamu notikumu. Tautas jutās vienotas un kopā bija gatavas iestāties par savu neatkarību, cilvēki vairs nebaidījās.

# data[].attributes.body
Iznāk LTF laikraksta "Atmoda" pirmais numurs.

Sākumā “Atmoda” visai aptuveni runāja par pakāpeniskiem centieniem pēc suverēnas Latvijas un par demokrātiskiem, ekonomiskiem pārkārtojumiem, bet vēlāk jau pirms LTF vadības izvirzīja jautājumu par pilnīgu Latvijas neatkarību, publicēja arī LNNK un pilsoņu kustības (Pilsoņu kongresa) viedokli.

-Vispārēji, publicējot rakstus par neatkarīgu Latviju, popularizēja šīs idejas un konstanti aicināja cilvēkus aizdomāties. Tā kā šis ir laikraksts, tā galvenais uzdevums ir popularizēt tajā pārrunātās problēmas sabiedrībā.

# data[].attributes.body
Politiska kustība, kas aktīvi iesaistījās politiskajā darbībā, ar mērķi panākt Latvijas neatkarības atgūšanu. Organizācija rīkoja mītiņus, publiskas akcijas, informēja sabiedrību par Latvijas vēsturi un tiesībām, aktīvi strādāja pie Latvijas Augstākās Padomes izveides. Sadarbojās ar citām Baltijas valstīm, lai stiprinātu reģionālo atbalstu.

-Latvijas Tautas Fronte spēja apvienot dažādus viedokļus vienam mērķim – brīvai Latvijai. Viņi uzsvēra, ka šis ir tas brīdis “tagad vai nekad”. LTF iedrošināja cilvēkus nebaidīties rīkoties un darīt visu, kas ir viņu spēkos steidzami.

# data[].attributes.headline
Dainis Īvāns - Tautas manifestācija  1988.g. 7.okt.

# data[].attributes.subject
Dainis Īvāns - Tautas manifestācija  1988.g. 7.okt.

# data[].attributes.body
Aicināja cilvēkus nebaidīties un uzdrīkstēties stāties pret Padomju varu.

Dainis Īvāns : "Es jūs aicinu nebaidīties ne no kā. Mums vairs nav ko zaudēt, kā vien mūsu lopiskos sadzīves apstākļus, mūsu neticību, pazemojumus, beztiesiskumu. Mums ir jāatkaro mūsu laupītās tiesības. Mums ir jāspiež to darīt mūsu valdībai. Un mums ir jāpalīdz mūsu valdībai šajā darbā. Latvija, tavi bērni ir saņēmušies, lai runātu patiesību. Piedod un palīdzi, Latvija!"

-Viņš iedrošina cilvēkus nebaidīties, uzdrīkstēties stāstīt patiesību un iestāties par brīvu Latviju. Publiski stāsta, ka valdība pazemo un izturas beztiesiski, kas cilvēkus iedrošina sacelties pret pastāvošo varu.

# data[].attributes.body
Organizācijas mērķis ir apvienot visus Latvijas tautas pašnoteikšanas piekritējus un atjaunot Latviju kā neatkarīgu republiku. Līdz ar to kustības galvenais uzdevums bija veicināt Latvijas republikas demokrātiskā valstiskuma un ekonomiskās neatkarības nodrošināšanu, demogrāfiskā stāvokļa normalizēšanu un kultūras tradīciju aizsardzību.

-LNNK iesaistījās politiskajā procesā, kurš noveda pie Latvijas Augstākās Padomes deklarācijas par neatkarību 1990. gada 4.maijā. Šajā deklarācijā tika atjaunota Latvijas republikas neatkarība un noslēgts posms, kas pirmstam ilgu laiku bija pazīstams, kā Latvijas PSR.

# data[].attributes.headline
Mavriks Vulfsons - Radošo Savienību Plēnums 1988.g. 1. un 2. jūn.

# data[].attributes.subject
Mavriks Vulfsons - Radošo Savienību Plēnums 1988.g. 1. un 2. jūn.

# data[].attributes.body
Mavriks Vulfsons Radošo savienību plēnumā nolasīja pakta slepenos protokolus un atklāti paziņoja, deklarēja, ka līdz šim apgalvotā Baltijas valstu brīvprātīgā iestāšanās Padomju Savienībā nav patiesa, jo patiesībā notika padomju iebrukums, un nekādas revolūcijas arī nebija.

- Publiski atklāja patiesību par to, kas notiek Latvijā un Baltijas valstīs, to darīja zināmu arī citur pasaulē. Šis deva tautai spēku uzdrīkstēties stāties pret Padomju varu.

# data[].attributes.headline
Protesta mītiņš pie brīvības pieminekļa 1987.g. 23.aug.

# data[].attributes.subject
Protesta mītiņš pie brīvības pieminekļa 1987.g. 23.aug.

# data[].attributes.body
"Helsinki-86" organizēts protests sakarā ar Molotova-Ribentropa pakta noslēgšanas gadadienu. Piedalījās ievērojams cilvēku skaits. Represīvās iestādes šo mītiņu centās apturēt, aizturot dalībniekus, izmantojot vardarbīgas metodes.

-Tā bija pirmā atmodas manifestācija, kur cilvēki izmantoja saukli "Brīva Latvija". Aicinājumam atsaucās 10 000 cilvēku un dalībnieki stāsta, ka 1987. gada vasaras notikumi ļāva ticēt neatkarīgai Latvijai. Tauta sāka mazāk baidīties un klusēt.

# data[].attributes.body
Cilvēktiesību aizsardzības grupa, kas lūdza M. Gorbačovam ievērot Konstitūcijā garantētās tiesības LPSR izstāties no Padomju Savienības.

- Ar visām savām demonstrācijām, organizētajiem pasākumiem popularizēja neatkarīgas Latvijas ideju. ( piem. ziedu nolikšanas ceremonija, Molotova-Rībentropa pakta nosodījums, "Tēvzemei un brīvībai", Latvijas sarkanbaltsarkanā karoga nešana caur visu Rīgu.)